**Էմիլ Բարո**, ինչպես նաև՝ **Բարո Բակու** (ֆր.՝ Émile Barau, *Barau-Bacou*մարտի 11, 1851(1851-03-11), Ռեյմս - նոյեմբերի 19, 1930(1930-11-19), Նյոյի սյուր Սեն), ֆրանսիացի նկարիչ, գեղանկարիչ։

Կենսագրություն
--------------

Էմիլ Բարոն ծնվել է 1851 թվականի մարտի 11-ին (ըստ այլ աղբյուրների 12-ին) Ռեյմսում։ Նրա հայրը եղել է հարուստ վաճառական, և էմիլը շարունակել է այդ գործը մինչև նրա մահը՝ 1872 թվականը։ Այնուհետև նա որոշեց ստանալ գեղարվեստական կրթություն և 1874 թվականին սկսել է սովորել Փարիզի Գեղեցիկ արվեստների ազգային բարձրագույն դպրոցում, որտեղ նրա դասախոսներն էին Ժան-Լեոն Ժերոմը և Էժեն Ժետելը։ Ուսումը ավարտելուց հետո Բարոն որոշ ժամանակ աշխատել է Հոլանդիայում և Դանիայում, այնուհետև՝ Բրետանում, Նորմանդիայում և Տուրենում։ Նրան մոտ էին Շամպայնի բնապատկերները, որոնք կազմում են նրա ստեղծագործությունների երեք քառորդը։

1887 թվականից մինչև 1889 թվականը Բարոն ներկայացել է Փարիզյան սալոնում, և 1889 թվականին Փարիզում տեղի ունեցած Համաշխարհային ցուցահանդեսին ստացել է ոսկե մեդալ։ 1890 թվականից նա հանդիսացել է գեղարվեստի Ազգային հասարակության անդամ, որտեղ աշխատել է մինչև մահը։ 1895 թվականին պարգևատրվել է Պատվավոր Լեգեոնի շքանշանով։ Մասնակցել է Ռեյմսում արվեստի սիրահարների համար կազմակերպվող բոլոր ցուցադրություններին։

Էմիլ Բարոն մահացել է 1930 թվականի նոյեմբերի 19-ին Նյոյի սյուր Սեն քաղաքում։ Թաղվել է Ռեյմսի Հյուսիսային գերեզմանատան ընտանեկան դամբարանում։

Ստեղծագործություն
-----------------

Էմիլ Բարոն առաջին հերթին հայտնի է բնանկարներով, որոնք պատկերում են Ռեյմսի տարածաշրջանը։ Րիխարդ Մուտերը իր XIX դարի գեղանկարչության պատմություն գրքում Բարոյի ոճը անվանել է «տխուր», իսկ նրա նկարները`«սիմֆոնիաներ մոխրագույն տոնի վրա»։ Նա գրել է, որ նկարիչը «...սիրում է գյուղական բնությունը և շատ օրիգինալ է պատկերել լուռ գյուղակների գեղանկարչական կտորները, նրան գրավել են ոչ թե ներկերի պայծառությունը, այլ մեռնող բնության դժգունությունը»։

Էմիլ Բարոի մոտավորապես 15 աշխատանք գտնվում է Ռեյմսի գեղարվեստի թանգարանում։ Նրանց մի մասը նվիրվել է Պոմերի գինեգործական տան և Բարոյի ընկեր Անրի Վանեի թանգարանին։

Հիշողություն
------------

Մինչև 1968 թվականը Ռեյմսում գոյություն ուներ Էմիլ Բարոյի պատվին անվանված փողոց։

Պատկերաասրահ
------------

* Աշխատանքներ աշնանային այգում (1885)Աշխատանքներ աշնանային այգում (1885)
* Բնանկար՝ մաքրուհինԲնանկար՝ մաքրուհին
* Էյֆելյան աշտարակը և 1889 թվականի Համաշխարհային ցուցահանդեսի տաղավարները (1889)Էյֆելյան աշտարակը և 1889 թվականի Համաշխարհային ցուցահանդեսի տաղավարները (1889)
* Ագռավները Դանիիայում (մոտ. 1890)Ագռավները Դանիիայում (մոտ. 1890)

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  RKDartists (նիդերլ.)
3. ↑  «Emile Barau (1851-1930)». *BnF Data* (ֆրանսերեն). Վերցված է 2019 թ․ հոկտեմբերի 17-ին.
4. 1 2 3 4 5 6 7  Paysages et peintres champenois
5. 1 2  «Les rues de Reims-Métropole - b/bl» (ֆրանսերեն). Արխիվացված է օրիգինալից 2021 թ․ մարտի 11-ին. Վերցված է 2019 թ․ հոկտեմբերի 17-ին.
6. 1 2 3  Biographies rémoises
7. 1 2  Р. Мутер, 1901, էջ 34
8. ↑  *Pierre Cabanne* Guide artistique de la France. — Hachette, 1968. — P. 168.

Գրականություն
-------------

* *Р. Мутер* История живописи в XIX веке. — СПб: Типография Спб. общ. печатного дела в России, 1901. — Т. III. — С. 33—34.

Արտաքին հղումներ
----------------

* «Regard sur... paysages et peintres champenois» (PDF). *musées-reims.fr* (ֆրանսերեն). 2019. Վերցված է 2019 թ․ հոկտեմբերի 16-ին.
* «Biographies rémoises - B» (ֆրանսերեն). Վերցված է 2019 թ․ հոկտեմբերի 16-ին.(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմիլ Բարո» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BNF: 15572962p · GND: 11605039X · ISNI: 0000000078576721 · SUDOC: 229092292 · VIAF: 30277287 · ULAN: 500076811 · WorldCat VIAF: 30277287 |

 |

 |